ILINK คว้างานเคเบิ้ลใต้ดินมูลค่างานรวม 203.22 ลบ.
ILINK คว้างานเคเบิ้ลใต้ดินมูลค่างานรวม 203.22 ลบ.
10 มี.ค. 2560

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK เปิดเผยว่า บริษัท อินเตอร์ลิ้งค์ เพาเวอร์ แอนด์ เอ็นเนอร์ยี่ จำกัด ซึ่งเป็นบริษัทย่อย และบริษัท ศรีชลธร จำกัด ซึ่งประกอบกิจการให้บริการรับเหมาติดตั้งระบบไฟฟ้า ในนาม”กลุ่ม Consortium ศรีชลธร และอินเตอร์ลิ้งค์เพาเวอร์” ได้ลงนามในสัญญาจ้างเหมาก่อสร้างปรับปรุงระบบสายส่งระบบ 115 เควี เป็นเคเบิ้ลใต้ดิน ตามโครงการเพิ่มความเชื่อถือได้ของระบบไฟฟ้าระยะที่ 3 (คชฟ3.) ในเขตพื้นที่การไฟฟ้าส่วนภูมิภาคเขต 2 (ภาคกลาง) (Lot4) กับการไฟฟ้าส่วนภูมิภาค (กฟภ.)
โดยมีขอบเขตงานช่วงถนนพัทยากลาง (แยกสุขุมวิท-สถานีไฟฟ้าพัทยากลาง) มูลค่างาน 203,227,445 บาท โดยเป็นสัดส่วนงานของบริษัท อินเตอร์ลิ้งค์ เพาเวอร์ แอนด์ เอ็นเนอร์ยี่ จำกัด มูลค่า 81,227,445 บาท (รวมภาษีมูลค่าเพิ่ม) และบริษัท ศรีชลธร จำกัด มูลค่า 122,000,000 บาท (รวมภาษีมูลค่าเพิ่ม) มีระยะเวลาดำเนินงาน 290 วัน นับจากวันลงนามในสัญญา
 